wannaphong/clean_thaiwikipedia huggingface dataset:
# จอน วอยต์
โจนาธาน วินเซนต์ วอยต์  เกิดเมื่อวันที่ 29 ธันวาคม ค.ศ. 1938 เป็นนักแสดงชาวอเมริกัน มีผลงานโดดเด่นในช่วงปลายคริสต์ทศวรรษ 1960 จากภาพยนตร์เรื่อง มิดไนต์คาวบอย จากเรื่องนี้ทำให้เขาได้รับการเสนอชื่อเข้าชิงรางวัลออสการ์เป็นครั้งแรก และเมื่อผ่านไปหลายทศวรรษ วอยต์ก็ยังคงได้รับบทบาทท้าทาย อาทิ ในภาพยนตร์เรื่อง Deliverance (1972), และ Coming Home (1978) ที่ทำให้เขาได้รับรางวัลออสการ์ สาขานักแสดงนำชายยอดเยี่ยม วอยต์ยังรับบทเป็น นักข่าวกีฬา ฮาเวิร์ด โคเซล ในภาพยนตร์ชีวประวัติเรื่อง Ali ซึ่งทำให้เขาได้เข้าชิงออสการ์เป็นครั้งที่ 4 เขายังแสดงในซีรีส์ในฤดูกาลที่ 7 ของ 24 ชั่วโมงอันตราย ในบทตัวร้าย โจนาส ฮอดเจส

วอยต์ เป็นบิดาของนักแสดง เจมส์ แฮเวนและแองเจลินา โจลี และยังเป็นพี่ชายนักร้อง นักแต่งเพลง ชิป เทย์เลอร์ และนักธรณีวิทยา แบร์รี วอยต์
# อาชีวเวชศาสตร์
อาชีวเวชศาสตร์  เป็นวิชาการแพทย์แขนงหนึ่ง ว่าด้วยเรื่องการดูแลสุขภาพของคนทำงาน วิชาอาชีวเวชศาสตร์นี้ ครอบคลุมตั้งแต่การส่งเสริม ป้องกันโรค การรักษาโรค และการฟื้นฟูสุขภาพของคนทำงาน แต่เนื่องจากปัญหาโรคจากการทำงานส่วนใหญ่จะเป็นปัญหาที่ป้องกันได้ องค์ความรู้ของวิชานี้ในปัจจุบันจึงเน้นหนักไปทางการป้องกันโรคเป็นหลัก และวิชาอาชีวเวชศาสตร์ถูกจัดว่าเป็นแขนงหนึ่งของวิชาเวชศาสตร์ป้องกันด้วย แพทย์เฉพาะทางที่มีความเชี่ยวชาญในวิชาอาชีวเวชศาสตร์นั้นเรียกว่าอาชีวแพทย์

 ความเป็นมาของอาชีวเวชศาสตร์ 
ความสนใจในปัญหาสุขภาพของคนงานนั้น มีเกิดขึ้นเนื่องจากมีผู้สังเกตเห็นว่าการทำงานในโรงงานอุตสาหกรรม คนงานแต่ละคนจะต้องสัมผัสกับสารเคมีพิษ ฝุ่นละออง เสียงดัง การทำงานออกแรงในท่าทางต่างๆ ซ้ำๆ กันเป็นเวลานาน สิ่งคุกคามต่อสุขภาพแบบต่างๆ ซึ่งจะทำให้คนงานแต่ละคนเกิดโรคจากการทำงาน (occupational disease) ขึ้น ตามความเสี่ยงของลักษณะงานที่ทำ นายแพทย์ชาวอิตาลีชื่อ Bernardino Ramazzini เป็นคนแรกที่จุดประเด็นความสนใจนี้ขึ้น โดยได้เขียนสิ่งที่เขาค้นพบไว้ในหนังสือชื่อ De Morbis Artificum Diatriba (แปลว่า "โรคของคนทำงาน") ซึ่งตีพิมพ์ในปี ค.ศ. 1713http://ajph.aphapublications.org/cgi/reprint/91/9/1382.pdf จากเนื้อหาในหนังสือเล่มนี้ ทำให้แพทย์หันมาให้ความสนใจกับการดูแลสุขภาพของคนทำงานมากขึ้น และนายแพทย์ Bernardino Ramazzini ถูกยกย่องให้เป็นผู้ให้กำเนิดวิชาอาชีวเวชศาสตร์

 ขอบเขตของวิชาอาชีวเวชศาสตร์ 
ปัจจุบันวิชาอาชีวเวชศาสตร์มีขอบเขตของเนื้อหาวิชาการดังนี้
 โรคปอดจากการทำงาน เช่น ปอดฝุ่นหิน ปอดใยหิน ปอดฝุ่นฝ้าย ปอดชานอ้อย 
 โรคกระดูกและกล้ามเนื้อจากการทำงาน
 โรคผิวหนังจากการทำงาน
 โรคมะเร็งจากการทำงาน
 โรคของระบบอวัยวะอื่น ๆ จากการทำงาน เช่น โรคตา โรคของระบบสืบพันธุ์ โรคระบบประสาท
 โรคจากสิ่งคุกคามทางกายภาพ เช่น เสียงดัง ความสั่นสะเทือน รังสี ความกดอากาศ
 โรคจากพิษของสารเคมี เช่น เบนซีน โทลูอีน ไซลีน, โรคจากสารโลหะหนัก เช่น ตะกั่ว ปรอท แคดเมี่ยม
 โรคติดเชื้อจากการทำงาน
 โรคจากปัญหาการจัดท่าทางในการทำงาน และการใช้วิชาการยศาสตร์ (ergonomics) ในการแก้ไขปัญหา
 โรคจากปัญหาทางจิตสังคมในที่ทำงาน การทำงานกะดึก การทำงานผิดเวลา (shift work) 
 การตรวจสุขภาพคนทำงาน เช่น การตรวจสุขภาพก่อนเข้างาน การตรวจสุขภาพประจำปี การตรวจสุขภาพก่อนเกษียณ
 การดูแลผู้ป่วยก่อนกลับเข้าทำงาน (return to work) และ การประเมินความพร้อมในการทำงาน (fitness for work)
 การวินิจฉัยโรคจากการทำงาน
 การตรวจร่างกายเพื่อประเมินความสูญเสียสมรรถภาพ
 การจัดโปรแกรมดูแลสุขภาพคนทำงาน
 การวิจัยเพื่อเพิ่มพูนองค์ความรู้ใหม่

 ความสัมพันธ์ระหว่างอาชีวเวชศาสตร์กับอาชีวอนามัย 
อาชีวเวชศาสตร์เป็นส่วนหนึ่งของงานอาชีวอนามัย กล่าวคือ อาชีวอนามัย (occupational health) หมายถึงการดูแลสุขภาพอนามัยของคนทำงาน ผู้ดำเนินการคือผู้มีความรู้ทางด้านสาธารณสุขจากสาขาวิชาชีพใดก็ตาม ส่วนอาชีวเวชศาสตร์มีความหมายเฉพาะลงไป หมายถึงการดำเนินการดูแลสุขภาพของคนทำงานโดยใช้ศาสตร์ทางด้านการแพทย์ ดำเนินการโดยแพทย์เท่านั้น  ซึ่งจะต้องมีการตรวจร่างกายผู้ป่วย การส่งตรวจทางห้องปฏิบัติการ โดยมีวัตถุประสงค์เพื่อให้เกิดการการป้องกัน การรักษา การฟื้นฟู การส่งต่อผู้ป่วยอันเกี่ยวเนื่องจากโรคจากการทำงาน หรือการเจ็บป่วยเนื่องจากการทำงานกับแพทย์สาขาอื่น หรือบริการสุขภาพอื่น ๆ รวมอยู่ด้วย ความสัมพันธ์ของอาชีวอนามัยกับอาชีวเวชศาสตร์ อาจเปรียบเทียบได้กับศาสตร์ทางการแพทย์สาขาอื่นเช่น ความสัมพันธ์ของนิติวิทยาศาสตร์กับนิติเวชศาสตร์ หรือจิตวิทยากับจิตเวชศาสตร์ เป็นอาทิ
# ชิงหมาเถิด
ชิงหมาเถิด  เป็นภาพยนตร์ไทยแนวแอ็คชั่นคอเมดี้ ที่ออกฉายวันที่ 28 ตุลาคม พ.ศ. 2553 สร้างและจัดจำหน่ายโดย โมทีฟ พลัส กำกับและร่วมแสดงโดย พงษ์พัฒน์ วชิรบรรจง นำแสดงโดย  มาริโอ เมาเร่อ รับบท อาร์ท, ปกรณ์ ฉัตรบริรักษ์ รับบท แบงค์, เจริญพร อ่อนละม้าย หรือ โก๊ะตี๋ อารามบอย รับบท เด่น, โกวิท วัฒนกุล รับบท สุเทพ, ร่วมด้วยนักแสดงน้องใหม่ คือ ณัฐปภัสร์ ธนาธนมหารัตน์ รับบท เมย์, และ น้องพอใจ สุนัขพันธุ์พูริ รับบท หมาหิมะ ข้อมูลภาพยนตร์ ชิงหมาเถิด  thaicinema.org

ภาพยนตร์มีเพลงประกอบชื่อเดียวกับเรื่อง ขับร้องโดย ศุภกรณ์ กิจสุวรรณ และ โก๊ะตี๋ อารามบอย 

 เรื่องย่อ 
ณ ประเทศแห่งหนึ่ง ซึ่งเป็นดินแดนที่เต็มไปด้วยสีสันหลากหลาย ทุกคนในประเทศนี้กำลังตื่นเต้นและรอคอยอย่างใจจดใจจ่อ กับงานสำคัญระดับประเทศ คืองานฉลองครบรอบวันเกิด 1 ปีของหมาหิมะ เป็นหมาที่เป็นขวัญใจของคนทั้งประเทศ หมาพิเศษสุดแสนจะหายาก ที่ทางประเทศหิมาลัยได้มอบให้เพื่อแสดงไมตรีจิตอันดีต่อกัน

ขณะที่คนทั้งประเทศกำลังมีความสุขอยู่นั้น ชายหนุ่ม 3 คน (มาริโอ้ เมาเร่อ),  (ปกรณ์ ฉัตรบริรักษ์) และ (เจริญพร อ่อนละม้าย) กำลังมองสังคมอย่างไม่พอใจว่า ทำไมประเทศนี้ถึงให้ความสำคัญกับหมาหิมะ พวกเขาจึงหาหนทางทำในสิ่งที่ตรงข้ามกับคนทั้งประเทศคือ เขาจะขโมยหมาหิมะไป 

 นักแสดง 
 มาริโอ้ เมาเร่อ รับบท อาร์ท
 ปกรณ์ ฉัตรบริรักษ์ รับบท แบงค์
 เจริญพร อ่อนละม้าย รับบท เด่น
 โกวิท วัฒนกุล รับบท สุเทพ
 ณัฐปภัสร์ ธนาธนมหารัตน์ รับบท เมย์
 พงษ์พัฒน์ วชิรบรรจง รับบท นักฆ่าลึกลับ
 วิทยา สะคำปัน รับบท อธิบดี
 น้องพอใจ รับบท หมาหิมะ
 น้องนีโอ รับบท หมานักฆ่า

 ทีมงาน 
 กำกับภาพยนตร์ - พงษ์พัฒน์ วชิรบรรจง
 อำนวยการสร้างบริหาร - พิชญ์ โพธารามิก, โสรัชย์ อัศวะประภา, นวมินทร์ ประสพเนตร, ซัง โด ลี
 อำนวยการสร้าง - ธัญญา วชิรบรรจง, ปิยะลักษณ์ มหาธนทรัพย์
 เนื้อเรื่อง - พงษ์พัฒน์ วชิรบรรจง
 บทภาพยนตร์ - บริษัท วรรคทอง จำกัด
 ที่ปรึกษาบทภาพยนตร์ - คงเดช จาตุรันต์รัศมี 
 ที่ปรึกษาการแสดง - ม.ล. พันธุ์เทวนพ เทวกุล 
 กำกับภาพ - สยมภู มุกดีพร้อม
 ลำดับภาพ - สุนิตย์ อัศวินิกุล, พรรนิลา กบิลลิกกะวานิชย์, เหมือนฝัน อุปถัมภ์
 ออกแบบงานสร้าง - ขวัญชัย แก้วมาก
 เครื่องแต่งกาย - นพดล เตโช
# ทางหลวงแผ่นดินหมายเลข 4090
ทางหลวงแผ่นดินหมายเลข 4090 สายนบปริง–หินดาน เป็นทางหลวงแผ่นดินขนาด 2 ช่องจราจร เป็นเส้นทางหลักของจังหวัดพังงา มีเส้นทางเริ่มจากสามแยกนบปริง แยกจากทางหลวงแผ่นดินหมายเลข 4 ในอำเภอเมืองพังงา จากนั้นวิ่งไปทางตะวันตกผ่านอำเภอกะปง และสิ้นสุดที่อำเภอตะกั่วป่า โดยเชื่อมเข้ากับทางหลวงแผ่นดินหมายเลข 401 ระยะทางทั้งหมดประมาณ 43 กิโลเมตร เป็นทางลัดจากอำเภอเมืองพังงาไปอำเภอคุระบุรี อำเภอตะกั่วป่า และจังหวัดระนอง ในขณะที่ทางหลวงแผ่นดินหมายเลข 4 ได้วิ่งอ้อมไปทางตะวันตกผ่านอำเภอตะกั่วทุ่งและอำเภอท้ายเหมือง ทางหลวงแผ่นดินสายนี้จึงเป็นเส้นทางที่ใกล้กว่าทางหลวงแผ่นดินหมายเลข 4

 รายชื่อทางแยก
# รอส เทิร์นบูล
รอส เทิร์นบูล  เกิดเมื่อวันที่ 4 มกราคม ค.ศ. 1985 เป็นนักฟุตบอลชาวอังกฤษ ปัจจุบันเล่นกับสโมสรเชลซี ตำแหน่งผู้รักษาประตู
รอสส์ เทิร์นบูลล์เซ็นสัญญา 4 ปีกับเชลซีหลังจากย้ายมาจากมิดเดิ้ลซ์โบรเมื่อกลางปี 2010
เทิร์นบูลล์ที่หมดสัญญากับโบโร่ในขณะนั้นเลือกที่จะลงใต้มาอยู่กับเชลซีแทนที่จะอยู่กับทีมที่ต้องตกชั้นต่อไป

เขาเป็นผู้รักษาประตูในทีมชาติอังกฤษชุดเยาวชน เทิร์นบูลล์เกิดที่บิชอปโอ้คแลนด์และใต่เต้าขึ้นมาจนได้ลงเล่นเกมแรกกับโบโร่เมื่อเดือนพฤษภาคมปี 2006 ในเกมที่เสมอ 1-1 กับโบลตัน
ก่อนหน้านั้นเทิร์นบูลล์ถูกยืมตัวไปเล่นกับดาร์ลิงตัน, บาร์นส์ลีย์, แบรดฟอร์ด,และครูวหลังจากที่ทำผลงานได้ดีในนัดชิงเอฟเอยูธคัพที่โบโร่แพ้แมนเชสเตอร์ยูไนเต็ดในฤดูกาล 2002/03
เทิร์นบูลล์เล่นให้กับคาร์ดิฟในสัญญายิมตัวเพียงไม่นานเนื่องจากอาการบาดเจ็บเมื่อปลายปี 2007 ที่เขาลงเล่นแทนมาร์ค ชวาร์เซอร์ในชัยชนะ 2-1 เหนืออาร์เซนอล เมื่อจบฤดูกาลนั้น ชวาร์เซอร์ประกาศว่าจะย้ายทีม ทำให้เทิร์นบูลล์และแบรด โจนส์ต้องแย่งมือหนึ่งในฤดูกาลถัดไป
เป็นโจนส์ที่ได้รับความไว้วางใจจากแกเรธ เสาท์เกธ แต่เขาได้รับบาดเจ็บระหว่างการวอร์มอัพก่อนเกมพรีเมียร์ลีกนัดที่ 2 ของฤดูกาล ทำให้เทิร์นบูลล์ได้ลงสนามจนถึงช่วงปีใหม่
เทิร์นบูลล์ลงเล่นให้โบโร่เกมสุดท้ายในการพบกับเชลซีที่แสตมฟอร์ดบริดจ์เมื่อปลายเดือนมกราคมซึ่งโดนซาโลมอน กาลูทำคนเดียว 2 ประตู เขายังลงเล่นในเกมที่เราบุกไปชนะ 5-0 ที่ริเวอร์ไซด์เมื่อเดือนตุลาคมด้วย
รวมแล้วเทิร์นบูลล์ลงเล่นให้มิดเดิ้ลซ์โบรไป 29 นัดและอีก 67 นัดกับหลายสโมสรที่เขาถูกยืมตัวไปเล่น
เทิร์นบูลเป็นผู้รักษาประตูที่มีความทะเยอทะยาน เขามองว่าการย้ายมาเชลซีเป็นโอกาสดีที่จะได้แข่งกับเช็คในการเป็นมือหนึ่ง
เกมแรกของเขาคือเกมกับอินเตอร์ที่ลอสแอนเจลิสที่เราชนะไป 2-0 ในช่วงอุ่นเครื่องก่อนเปิดฤดูกาล เทิร์นบูลล์ลงเล่นในเกมทางการครั้งแรกเมื่อเดือนตุลาคมที่เขาลงสนามแทนฮิลาริโอที่ได้รับบาดเจ็บระหว่างเกมกับโบลตันในคาร์ลิ่งคัพ

เทิร์นบูลล์ลงเป็นตัวจริงเกมแรกในแชมเปียนส์ลีกกับอาโปเอล เขาป้องกันลูกยิงจากระยะประชิดได้ในช่วง 5 นาทีแรกก่อนที่จะเสีย 2 ประตูในเกมที่เราเสมอ 2-2
ฮิลาริโอได้รับบาดเจ็บก่อนเกมแชมเปียนส์ลีกนัดที่สองกับอินเตอร์ ทำให้เทิร์นบูลล์ได้ลงเล่นในเกมที่สำคัญที่สุดในการเล่นอาชีพ
เราเสียประตูช่วงท้ายทำให้การป้องกันลูกยิงจากเอโต้ของเทิร์นบูลล์ไม่มีความหมายมากนักอย่างที่ควรจะเป็น
5 วันหลังจากนั้น เทิร์นบูลล์ป้องกันลูกโหม่งระยะ 6 หลาของเอล ฮัดจิ ดิยุฟไม่ได้ ทำให้เราเสมอ 1-1 กับแบล็กเบิร์นและเป็นเกมสุดท้ายในฤดูกาลของเทิร์นบูลล์ก่อนที่เช็คจะกลับมา
แหล่งข้อมูลอื่น

 Profile on transfermarkt.co.uk
 Premier League profile 
 BBC Sport profile
# คิโนไอต์
คิโนไอต์เป็นแร่ในกลุ่มทองแดงซิลิเกต

 คุณสมบัติทางฟิสิกส์ 

 คุณสมบัติทางเคมี 

 แหล่งที่พบ 
สามรถพบได้ในประเทศญี่ปุ่น และสหรัฐอเมริกา
# เจียเน็ตต์ บีเดอร์มันน์
เจียเน็ตต์ บีเดอร์มันน์  เกิดเมื่อวันที่ 13 มิถุนายน ค.ศ. 1980 เป็นนักร้อง-นักแต่งเพลงชาวเยอรมัน คอนเนอร์ออกผลงานครั้งในปี ค.ศ. 2000 กับซิงเกิล "Go Back" และโด่งดังไปทั่วยุโรปกับซิงเกิล "Material Boy" ในปี ค.ศ. 2002 คอนเนอร์นับเป็นศิลปินเยอรมันที่ประสบความสำเร็จมากที่สุกคนหนึ่ง ด้วยยอดจำหน่ายอัลบั้มทั่วโลกกว่า 15 ล้านชุด

 ผลงาน 
 สตูดิโออัลบั้ม 
 2000: Enjoy!
 2001: Delicous
 2002: Rock My Life
 2003: Break On Through
 2004: Merry Xmas
 2006: Naked Truth
 2009: Undress to the Beat
# วัดศรีมหาโพธิ์ (จังหวัดสุโขทัย)
วัดศรีมหาโพธิ์ เป็นวัดราษฎร์ สังกัดคณะสงฆ์มหานิกาย เถรวาท ตั้งอยู่เลขที่ 130 บ้านหลุ่ม หมู่ที่ 1 ตำบลบ้านหลุม อำเภอ เมือง จังหวัดสุโขทัย 
ประวัติ
วัดศรีมหาโพธิ์ เป็นวัดที่มีพระพุทธรูปปางมารวิชัยสมัยสุโขทัย ทำจากเนื้อทองสัมฤทธิ์จำนวน 3 องค์ อายุประมาณ  700 กว่าปี แต่เดิมประดิษฐานอยู่ที่วัดใน (ปัจจุบันเป็นที่ตั้งของโรงเรียนศรีมหาโพธิ์) ต่อมาชาวบ้านได้อัญเชิญมาประดิษฐานยังวัดศรีมหาโพธิ์แล้วต่อมาได้เปลี่ยนนามวัดใหม่ว่า วัดศรีมหาโพธิ์ จนถึงปัจจุบัน 

 ประวัติ 
วัดศรีมหาโพธิ์  สร้างขึ้นนับแต่ พ.ศ. 1920 เดิมเรียกว่า "วัดใต้" ต่อมาเมื่อพระมหาแนบมาดำรงตำแหน่งเจ้าอาวาส ได้ทำการบูรณะพัฒนาวัด จนเป็นหลักฐานมั่นคงแล้ว  จึงได้เปลี่ยนชื่อวัดใหม่ว่า "วัดศรีมหาโพธิ์" วัดนี้ได้รับพระราชทานวิสุงคามสีมาวันที่ 10 ตุลาคม พ.ศ. 2523 เขตวิสุคามสีมากว้าง 15 เมตร ยาว 30 เมตรได้ผูกพัทธสีมาเดือนมีนาคม พ.ศ. 2525 กองพุทธศาสนสถาน,กรมการศาสนา,กระทรวงศึกษาธิการ,ประวัติวัดทั่วราชอาณาจักร เล่มที่ 7,กรุงเทพฯ โรงพิมพ์การศาสนา,2531. หน้า 559.

ลำดับเจ้าอาวาส
 พระนิ่ม ราว พ.ศ.2450 เจ้าอธิการวัดศรีมหาโพธิ์ http://www.ratchakitcha.soc.go.th/DATA/PDF/2450/041/1100.PDF  	แจ้งความกระทรวงธรรมการ แผนกศึกษามณฑล เรื่อง จัดการย้ายโรงเรียนสุโขทัยวิทยาคมมาปลูกสร้างในวัดราชธานี ข้อความว่า "พระนิ่ม เจ้าอธิการวัดศรีมหาโพธิ์"  ในราชกิจจานุเบกษา เล่มที่ 	24 ตอน 	41 วันที่ 12 มกราคม พ.ศ.2450 หน้า 1100  
 พระมหาแนบ  พ.ศ. 2480-2483
 พระอธิการบี้ พ.ศ. 2485-2490
 พระครูสิริธรรมโสภิต (เลื่อน ธมฺมธโร) พ.ศ. 2495-2545
 พระครูโพธิปรีชา (แนม ปริชาโน) เจ้าอาวาสรูปปัจจุบัน
 พระครูปลัดสุเทพ ปญฺญาวชิโร (รองเจ้าอาวาส)

หลวงพ่อเลื่อน อดีตเจ้าอาวาส.jpg
พระครูแนม.jpg
# แดร์เรน เฟลตเชอร์
แดร์เรน บาร์ เฟลตเชอร์  เกิดเมื่อวันที่ 1 กุมภาพันธ์ ค.ศ. 1984 เป็นอดีตนักฟุตบอลชาวสกอตแลนด์ ในตำแหน่งกองกลาง ปัจจุบันเป็นผู้อำนวยการฝ่ายเทคนิคของแมนเชสเตอร์ยูไนเต็ด

 ชีวิตส่วนตัว 
เขามีบุตรชายฝาแฝดสองคน คือ ดาร์เรน เฟล็ตเชอร์ และ ไทเลอร์ เฟล็ตเชอร์ ซึ่งทั้งคู่เป็นนักฟุตบอลเยาวชนของแมนเชสเตอร์ยูไนเต็ดเช่นเดียวกัน

เกียรติประวัติ
แมนเชสเตอร์ยูไนเต็ด
พรีเมียร์ลีก: 2006–07, 2007–08, 2008–09, 2010–11, 2012–13
เอฟเอคัพ: 2003–04
อีเอฟแอลคัพ: 2009–10
เอฟเอคอมมิวนิตีชีลด์: 2003, 2007, 2008, 2010
ยูฟ่าแชมเปียนส์ลีก: 2007–08
ฟุตบอลชิงแชมป์สโมสรโลก: 2008
# เอ็ดวิน ฟัน เดร์ซาร์
เอ็ดวิน ฟัน เดร์ซาร์ (, ; เกิดวันที่ 29 ตุลาคม ค.ศ. 1970) เป็นผู้บริหารและอดีตนักฟุตบอล เขาเป็นอดีตหัวหน้าฝ่ายบริหารของอาเอฟเซ อายักซ์ ที่เขาเคยเล่นให้ในต้นคริสต์ทศวรรษ 1990 เขาถือเป็นส่วนหนึ่งของทีมอายักซ์ที่ชนะเลิศยูฟ่าแชมเปียนส์ลีกใน ค.ศ. 1995 จากนั้นไปทำหน้าที่เป็นผู้รักษาประตูโดยออกจากอายักซ์เพื่อเข้าร่วมสโมสรยูเวนตุสใน ค.ศ. 1999 และในสองปีต่อมาได้ย้ายไปประเทศอังกฤษที่สโมสรฟูลัมแล้วย้ายไปที่แมนเชสเตอร์ยูไนเต็ดใน ค.ศ. 2005 โดยเขาชนะแชมเปียนส์ลีกครั้งที่สองใน ค.ศ. 2008 ทำให้เป็นหนึ่งใน 8 ผู้เล่นที่ชนะการแข่งขันมากกว่าหนึ่งสโมสรในเวลานั้น เขาเลิกเล่นฟุตบอลใน ค.ศ. 2011 แต่กลับมาเล่นใหม่ใน ค.ศ. 2016 เพื่อแข่งให้กับเฟเฟ โนร์ดไวก์ ซึ่งเป็นสโมสรที่เขาเคยเล่นในวัยเด็ก เขาลงเล่นให้กับทีมชาติเนเธอร์แลนด์ 130 ครั้ง กลายเป็นผู้เล่นในลงเล่นมากที่สุดของประเทศจนกระทั่งเวสลีย์ สไนเดอร์ทำลายสถิตินี้ใน ค.ศ. 2017

นักวิจารณ์และผู้เล่นร่วมทีมจัดให้ฟัน เดร์ซาร์เป็นหนึ่งในผู้รักษาประตูที่ดีที่สุดตลอดกาล เขายังเป็นหนึ่งในนักฟุตบอลที่ประสบความสำเร็จที่สุด โดยได้รับรางวัลถึง 26 ครั้ง ส่วนใหญ่ได้ตอนเล่นให้กับอายักซ์กับแมนเชสเตอร์ยูไนเต็ด

ชีวิตส่วนตัว

ฟัน เดร์ซาร์กับ Annemarie van Kesteren ภรรยาของเขา มีลูกสองคน ทั้งคู่จัดพิธีแต่งงานที่ Beurs van Berlage ในอัมสเตอร์ดัม เมื่อวันที่ 20 พฤษภาคม ค.ศ. 2006

สถิติอาชีพ
สโมสร
+ การลงเล่นและประตูตามสโมสร ฤดูกาล และการแข่งขันสโมสรฤดูกาลลีกเนชันนอลตัพลีกคัพยุโรปอื่น ๆรวม Johan Cruyff Shield, เอฟเอคอมมิวนิตีชีลด์, ยูฟ่าซูเปอร์คัพ, อินเตอร์คอนติเนนตัลคัพ, ฟุตบอลชิงแชมป์สโมสรโลกรวมดิวิชันลงเล่นประตูลงเล่นประตูลงเล่นประตูลงเล่นประตูลงเล่นประตูลงเล่นประตูอายักซ์1990–91เอเรอดีวีซี9000–0000901991–920000–0000001992–9319030–30002501993–9432040–60104301994–9533030–110104801995–9633020–110405001996–9733010–100104501997–9833150–80004611998–9934050–6010460รวม2261230–550803121ยูเวนตุส1999–2000เซเรียอา32030–110004602000–0134020–6000420รวม66050–17000880ฟูลัม2001–02พรีเมียร์ลีก370400000004102002–031900000110003002003–04370600000004302004–0534050100000400รวม127015010110001540แมนเชสเตอร์ยูไนเต็ด2005–06พรีเมียร์ลีก380203080005102006–073203000120004702007–082904000100104402008–093302000100404902009–10210002060002902010–11330200010010460รวม186013050560602660รวมอาชีพ60515606013901408201

นานาชาติ
+ การลงเล่นและประตูตามทีมชาติและปีEdwin van der Sar – Century of International Appearances. Rsssf.com. Retrieved on 23 September 2011.ทีมชาติปีลงเล่นประตูเนเธอร์แลนด์199550199610019976019981401999802000120200190200260200380200417020051102006120200740200880รวม1300

 เกียรติยศ 
 อายักซ์
Eredivisie: 1993–94, 1994–95, 1995–96, 1997–98
KNVB Cup: 1992–93, 1997–98, 1998–99
Dutch Supercup: 1993, 1994, 1995
UEFA Champions League: 1994–95
UEFA Cup: 1991–92
UEFA Super Cup: 1995
Intercontinental Cup: 1995

 ยูแวนตุส
UEFA Intertoto Cup: 1999

 ฟูลัม
UEFA Intertoto Cup: 2002

 แมนเชสเตอร์ยูไนเต็ด
Premier League: 2006–07, 2007–08, 2008–09, 2010–11
Football League Cup: 2005–06, 2009–10
FA Community Shield: 2007, 2008, 2010
UEFA Champions League: 2007–08
FIFA Club World Cup: 2008

เครื่องราชอิสริยาภรณ์
เครื่องราชอิสริยาภรณ์ออเรนจ์-นัสเซา ชั้นเจ้าพนักงาน: ค.ศ. 2010
JFK Greatest Man Award: 29 ตุลาคม ค.ศ. 2011
# อัลลีโลพาธี
อัลลีโลพาธี  เป็นปรากฏการณ์ที่พืชชนิดหนึ่งปล่อยสารพิษออกไปทำอันตรายกับพืชข้างเคียง ซึ่งอาจถึงตายได้ พืชที่สร้างสารพิษมาเรียกว่าพืชผู้ปลดปล่อยสารพิษ (Donor plant) ผลกระทบของอัลลีโลพาธีมี 2 ระดับคือ
 ระดับปฐมภูมิ เกิดจากเศษซากพืชที่มีสารพิษถูกย่อยสลายหรือถูกน้ำฝนชะ แล้วมีผลต่อการเจริญของพืชอีกชนิดที่อยู่ในดินนั้น รวมทั้งสารพิษที่จุลินทรีย์สร้างระหว่างการย่อยสลายเศษซากพืชด้วย 
 ระดับทุติยภูมิ เกิดจากการที่พืชสร้างและปลดปล่อยสารพิษออกมาขณะที่ยังมีชีวิตอยู่ ไม่รุนแรงเท่ากับสารพิษจากเศษซากพืช ผลกระทบที่เห็นชัดเจน เช่น การปล่อยสารพิษจากต้น Juglans nigra และต้นเบญจมาศ
 อ้างอิง 
 ดวงพร สุวรรณกุล. ชีววิทยาวัชพืช: พื้นฐานการจัดการวัชพืช. กรุงเทพฯ: สำนักพิมพ์มหาวิทยาลัยเกษตรศาสตร์. 2543.
# 8 ขุนพลแห่งโอโรจิ
8 ขุนพลแห่งโอโรจิ หรือ ฮัคเคตสึชู  เรียกอีกชื่อว่าตระกูลโอโรจิ คือนักสู้ 8 คนจากเกมเดอะคิงออฟไฟท์เตอร์ส八杰集  ที่มีความเกี่ยวพันกับโอโรจิ แต่ละคนมีพลังอำนาจในการควบคุมพลังธรรมชาติแตกต่างกันออกไป ในกลุ่มนี้จะมีนักสู้อยู่ 4 คนที่มีพลังฝีมือสูงส่งที่สุด ได้รับการแต่งตั้งให้เป็น "4 ราชันย์เทวะแห่งโอโรจิ" ในกลุ่ม 8 ขุนพล ประกอบไปด้วย:

 ลีโอโพลด์ เกนิตส์ ใช้พลังวายุ
 ยาชิโร่ นานาคาเสะ ใช้พลังธรณี
 เชอร์มี่ ใช้พลังอสุนีบาต
 คริส ใช้พลังอัคนี
 ไกเดล มีกรงเล็บที่ทรงพลัง
 ไวซ์ ใช้พลังคลื่นมรณะ
 มาชัวร์ ใช้พลังแห่งสัญชาตญาณ
 ริวจิ ยามาซากิ ใช้พลังความมืด

 การปรากฏตัว 
 ไวซ์และมาชัวร์ ปรากฏตัวครั้งแรกในฐานะเลขานุการินี ผู้ใกล้ชิดของรูกัล แบร์นชไตน์ ฐานะที่แท้จริงคือผู้เฝ้าสังเกตการณ์ เนื่องจากรูกัลลักลอบขโมยเอาขุมพลังแห่งโอโรจิมา ทั้ง 2 ถูกสังหารโดยอิโอริ ยางามิ ในภาค 96 ท้ายการแข่งขัน เป็นผลเนื่องมาจากเลือดคลั่งของยางามิถูกกระตุ้นให้เดือดขึ้นโดยเกนิตส์และทั้งคู่ฟื้นคืนชีพมาในภาคXIII ตาของมาชัวร์บอดไปข้างหนึ่งและร่วมมือกับอิโอริอีกครั้ง
 เกนิตส์ ปรากฏตัวครั้งแรกในภาค 96 มีสถานะเป็นหัวหน้าใหญ่ของภาค มีสถานะเป็นผู้นำกลุ่ม 8 ขุนพลทั้งหมด เป็นผู้ที่มีอำนาจรองจากโอโรจิ
 ยาชิโร่ เชอร์มี่ และคริส ปรากฏตัวในภาค 97 ในฐานะทีมนักสู้หน้าใหม่ เมื่อจบการต่อสู้จึงเผยสถานะที่แท้จริง
 ไกเดล ไม่มีการปรากฏตัวภายในเกม แต่มีการกล่าวถึงเอาไว้ว่าเป็นบิดาของเลโอน่า ไฮเดิร์น
 ริวจิ ยามาซากิ ตัวละครตัวหนึ่งในเกม เขาเป็นผู้เดียวที่ไม่ปรารถนาจะจะเป็นขุนพลแห่งโอโรจิ

 4 ราชันย์เทวะแห่งโอโรจิ 
4 ราชันย์เทวะแห่งโอโรจิ  คือ เหล่ายอดนักสู้ที่มีพลังฝีมือสูงที่สุดในกลุ่ม "8 ขุนพลแห่งโอโรจิ" ประกอบไปด้วย เกนิตส์, คริส, เชอร์มี่ และยาชิโร่ นานาคาเสะ
# วัดทาหนองยางไคล
วัดทาหนอยางไคล ตั้งอยู่บ้านหนองยางไคล หมู่ที่  4 ตำบลทาทุ่งหลวง อำเภอแม่ทา  จังหวัดลำพูน  สังกัดมหานิกาย มีเนื้อที่ 7 ไร่ 1 งาน 39 วา เป็นโฉนดเลขที่ 123 เขตทิศตะวันออกของหมู่บ้าน   อาณาเขตทิศเหนือติดถนนสาธารณะหมู่บ้าน ทิศใต้จดถนนสาธารณะหมู่บ้าน ทิศตะวันออกจดถนนสาธารณะหมู่บ้านและเหมืองสาธารณะ

เหตุที่ได้ชื่อว่า หนองยางไคล มีเรื่องเล่าว่า ในอดีตประมาณ 1000 กว่าปี สมัยร่วมพระนางจามเทวี  มีพระธุดงค์รูปหนึ่งได้มาหยุดพักรักษาโรคไข้หวัด (ภาษาพื้นเมืองว่าพักยั้งไข้) ใกล้ ๆ บริเวณหนองน้ำแห่งนี้ นับแต่นั้นมาหนองน้ำแห่งจึงเรียกขานกันว่าหนองยั้งไข้ หนองยังไคร หนองยางไคล ตามลำดับ บางท่านก็เล่าว่ามิใช้พระธุดงค์ แต่เป็นเจ้าแม่จามเทวี ที่เป็นเจ้าเมืองสมัยนั้นจะเดินทางไปเขลางนคร มาหยุดพระประชวรที่นี้ นี้ก็เป็นอีกเรื่องหนึ่งที่น่าพิจารณา แต่ด้วยเหตุใดก็ตามหนองยางไคล ก็ยังได้ชื่อว่าเป็นที่พักรักษาไข้หวัด หรือยั้งไข้ อยู่ดี  

วัดทาหนอยางไคลได้ก่อสร้างวัดเมื่อ พ.ศ. 2457 ได้รับพระราชทานวิสุงคามสีมา เมื่อวันที่ 27 พฤษภาคม พ.ศ. 2531

รายนามเจ้าอาวาส
การบริหารการปกครอง  มีเจ้าอาวาสเท่าที่ทราบนามคือ 
 พระอธิการเถาว์  คนธวํโส พ.ศ. 2457 - 2498  
 พระอธิการเถาว์ อภิวํโส  พ.ศ. 2500 - 2524  
 พระอธิการถนอม  จารุวณโณ  พ.ศ.  2527 -2529  
 พระครูทร  ปุญญกาโม พ.ศ. 2530  -2541  
 พระครูพิศิษฎ์ศุภการ  พ.ศ.  2542 -ปัจจุบัน
# วาสคิวลาร์แคมเบียม
วาสคิวลาร์แคมเบียม  เป็นแคมเบียมที่อยู่ในเนื้อเยื่อลำเลียง สร้างไซเลมและโฟลเอมระยะที่สองในการเติบโตในแต่ละปีของพืช เป็นเนื้อเยื่อเจริญทางด้านข้าง แคมเบียมชนิดนี้ในลำต้นเกิดได้ 2 แบบคือ ฟาสซิคิวลาร์ แคมเบียม (Fascicular cambium) เกิดจากโปรแคมเบียม และอินเตอร์ฟาสซิคิวลาร์ แคมเบียม (Interfascicular cambium) เกิดจากพาเรนไคมาที่อยู่ระหว่างเนื้อเยื่อลำเลียงชุดแรก แคมเบียมทั้งสองชนิดนี้จะเรียงต่อกันจนเป็นวงรอบลำต้น
# เซบัสเตียง สกีลาซี
เซบัสเตียง สกีลาซี  เกิดวันที่ 11 สิงหาคม ค.ศ. 1980 เป็นนักฟุตบอลชาวฝรั่งเศส ปัจจุบันเล่นกับบัสตียา ในตำแหน่งกองหลัง
# นิกอลา ซาริช
นิกอลา ซาริช  เกิดเมื่อวันที่ 6 มกราคม ค.ศ. 1991 นักฟุตบอลชาวเดนมาร์ก ปัจจุบันเล่นอยู่ในประเทศเดนมาร์กกับสโมสรฟุตบอลทอร์นปือ เล่นตำแหน่งกอทีงหน้า
# ยาน มูคา
ยาน มูคา  เกิดวันที่ 5 ธันวาคม ค.ศ. 1982 นักฟุตบอลชาวสโลวาเกีย เล่นตำแหน่งผู้รักษาประตู ปัจจุบันเล่นในประเทศอังกฤษกับสโมสรฟุตบอลเอฟเวอร์ตัน 

แหล่งข้อมูลอื่น
Ján Mucha at Legia Warszawa website

[http://www.premierleague.com/page/PlayerProfile/0,,12306~46862,00.html  Premier League profile
# พอล คอนเชสกี
พอล คอนเชสกี (, เกิดวันที่ 15 พฤษภาคม ค.ศ. 1981) เป็นนักฟุตบอลชาวอังกฤษ ตำแหน่งกองหลัง เคยเล่นในระดับพรีเมียร์ลีกกับชาร์ลตัน แอธเลติก, ฟูแลม และลิเวอร์พูล
# ยอร์ดี เบราเวอร์
ยอร์ดี เบราเวอร์  เกิดเมื่อวันที่ 26 กุมภาพันธ์ ค.ศ. 1988 เป็นนักฟุตบอลชาวดัตช์ ปัจจุบันเล่นอยูในประเทศเนเธอร์แลนด์ กับสโมสรฟุตบอลฮาเบเอส กราเยินเฮาต์ (HBS Craeyenhout) เล่นตำแหน่งกองหน้า
# ฮิโรกิ โทจิ
ฮิโรกิ โทจิ  เป็นนักพากย์ชายชาวญี่ปุ่น บ้านเกิดอยู่ที่ โตเกียว ประเทศญี่ปุ่น เกิดวันที่ 26 พฤษภาคม ค.ศ. 1966

 ผลงาน 
 อนิเมะ 
.hack//Roots รับบทเป็น โอแวน
Cobra the Animation รับบทเป็น คริสตัล โบว์วี่
ดี.เกรย์แมน รับบทเป็น ครอส มาเรียน
Ginga Densetsu Weed รับบทเป็น จิน
กันดั้มดับเบิลโอ รับบทเป็น ลาซเซ ไอออน
โมบิลสูทกันดั้มเอ็มเอสอิกลู2 กราวีตีฟรอนท์ รับบทเป็น พันตรีมิคาเอล โคลแม็ตต้า
Hunter × Hunter รับบทเป็น จิน
Mirage of Blaze|Mirage of Blaze: Rebels of the River Edge รับบทเป็น ไรเร็น ชิโมซึม่า
NEEDLESS รับบทเป็น อดัม อาร์คไลท์
Scrapped Princess รับบทเป็น ลุค สตอร์ม
ทรีนิตี้ บลัด รับบทเป็น อาเบล ไนท์โรด
สึบาสะ สงครามเทพข้ามมิติ รับบทเป็น เซย์ชิโร่ (ตอนที่ 19-25)
เทิร์นเอกันดั้ม รับบทเป็น ทารุกะ (ตอนที่ 32-34)
แชมเปี้ยนขนมปัง สูตรดังเขย่าโลก รับบทเป็น เคน มัตสึชิโร่
Zipang รับบทเป็น ร้อยโททาคุมิ คุซากะ
Bokurano รับบทเป็น โคโคเปลลี่
Houko no Ken Raoh Gaiden: Ten no Haoh รับบทเป็น โทกิ
คนลึกไขปริศนาลับ รับบทเป็น บัลโด้
Heroman รับบทเป็น แอ็กเซล ฮิวส์

 วิดีโอเกมส์ 
 Valkyrie Profile Series รับบทเป็น อลูซ (อาร์นกริม)
 Star Ocean: The First Departure รับบทเป็น เีซียส วอร์เร็น 
 Star Ocean: Till the End of Time รับบทเป็น คลิฟฟ์ ฟิตเตอร์
 Star Ocean: The Second Story รับบทเป็น เอิร์นเนสต์ ราวิเด้, มิคาเอล 
 .hack//G.U. รับบทเป็น โอแวน
 Growlanser รับบทเป็น เซนอส แล็งเล่ย์ 
 Tales of Graces รับบทเป็น มาลิค คาเอซาร์ส 
 Wild Arms 5 รับบทเป็น Volsung
 Samurai Warriors 3 รับบทเป็น ทาจิบานะ มุเนะชิเงะ
 Star Ocean: The Last Hope รับบทเป็น Arumat P. Thanatos 
 Final Fantasy XIII รับบทเป็น ย็าก ร็อสช์ 
 โมบิลสูทกันดั้มแบ็ทเทิลฟิลด์เร็คคอร์ด U.C. 0081 รับบทเป็น อูกส์ คูโรว์
# แอรอน แรมซีย์
แอรอน เจมส์ แรมซีย์ (เกิด 26 ธันวาคม ค.ศ. 1990) เป็นนักฟุตบอลชาวเวลส์ ปัจจุบันเล่นในตำแหน่งกองกลางให้กับคาร์ดิฟฟ์ซิตีสโมสรในอีเอฟแอลแชมเปียนชิปและทีมชาติเวลส์ 

แรมซีย์เล่นกับคาร์ดิฟฟ์ซิตีตั้งแต่เรียนอยู่ที่โรงเรียน โดยอยู่ในทีมฟุตบอลเยาวชน 8 ปีก่อนที่จะลงแข่งในทีมรุ่นใหญ่ 16 ครั้ง แรมซีย์ย้ายมาอยู่กับอาร์เซนอลในปี ค.ศ. 2008 หลังจากนั้นก็ต้องหยุดชะงักไปเมื่อขาหักจากในนัดที่แข่งกับสโตกซิตี โดยไรอัน ชอว์ครอส ได้ทำแรมซีย์ขาหักในฤดูกาลปี ค.ศ. 2010 หลังจากแรมซีย์พักฟื้นและได้เล่นในทีมสำรองของอาร์เซนอล จากนั้นแรมซีย์ได้ถูกยืมตัวไปยังนอตทิงแฮมฟอเรสต์ จนถึงต้นเดือนกรกฎาคม ค.ศ. 2011 และถูกยืมตัวไปเล่นให้กับสโมสรแรก คือ คาร์ดิฟฟ์ซิตี จนถึงเดือนกุมภาพันธ์ ค.ศ. 2011 ก่อนที่จะย้ายกลับมาอาร์เซนอลอีกครั้ง 

ในฤดูกาล 2013-14 แรมซีย์กลับมาเล่นได้อย่างโดดเด่นอีกครั้ง ยิงต่อเนื่องถึง 13 ประตู ใน 19 นัดหลังสุด และในนัดที่เจอคาร์ดิฟฟ์ แรมซีย์ยิงอีก 2 ประตู แต่ให้เกียรติทีมเก่าโดยไม่แสดงอาการดีใจหลังจากการทำประตู โดยในฤดูกาลนี้ถือว่าแรมซีย์เป็นผู้เล่นที่โดดเด่นที่สุดของอาร์เซนอลก็ว่าได้  

จากนั้นในช่วงเปิดกล่องของขวัญ แรมซีย์ได้รับบาดเจ็บอย่างรุนแรง ต้องหยุดพักยาวนานกว่า 3 เดือน ซึ่งส่งผลกระทบต่อทีมเป็นอย่างมาก จนกลับมาสู่ทีมในฐานะตัวสำรองได้อีกครั้งในนัดที่อาร์เซนอลไปเยือนเอฟเวอร์ตัน และเป็นฝ่ายแพ้ไป 0-3 และได้ลงเป็นตัวจริงในเอฟเอคัพรอบรองชนะเลิศ ที่อาร์เซนอลเป็นฝ่ายเอาชนะจุดโทษ วีแกน ซึ่งเป็นแชมป์เก่าไป 2-4 โดยในเกม 120 นาทีทั้งคู่เสมอกัน 1-1 โดยแรมซีย์ถูกเปลี่ยนตัวออกในช่วงเวลาพิเศษนาทีที่ 113 และเป็นคิม คัลสตอร์ม ที่ถูกเปลี่ยนตัวมาแทนที่  

ในนัดชิงชนะเลิศเอฟเอคัพ กับ ฮัลล์ซิตี แรมซีย์เป็นผู้ยิงประตูให้กับอาร์เซนอลในนาทีที่ 109 ซึ่งเป็นช่วงเวลาพิเศษ หลังจากที่ทั้งคู่เสมอกัน 2-2 ทำให้อาร์เซนอลเป็นฝ่ายชนะไป 3-2 และยังถูกยกให้เป็นแมนออฟเดอะแมตช์ ทำให้อาร์เซนอลได้แชมป์เอฟเอคัพไปเป็นสมัยที่ 11 นับว่ามากที่สุดเทียบเท่าแมนเชสเตอร์ยูไนเต็ด และถือว่าแชมป์รายการแรกของสโมสรด้วยในรอบ 9 ปี 

ในระดับทีมชาติ ในการแข่งขันฟุตบอลชิงแชมป์แห่งชาติยุโรป 2016 ที่ฝรั่งเศส ซึ่งเป็นครั้งแรกที่เวลส์ผ่านเข้ามาเล่นในรอบสุดท้าย และนับเป็นครั้งแรกในรอบเกือบ 60 ปีผ่านเข้ามาเล่นในรายการฟุตบอลระดับโลกรอบสุดท้ายเช่นนี้ เวลส์แม้จะเป็นเพียงทีมที่ถูกมองว่าเป็นรองหลาย ๆ ทีม แต่กลับสร้างผลงานได้อย่างดีเยี่ยม จนกระทั่งผ่านเข้ามาถึงรอบรองชนะเลิศ โดยเฉพาะการเล่นของแรมซีย์ที่ได้รับคำชมว่าเล่นได้อย่างดีเยี่ยม ทั้งจ่ายและยิงประตูเอง แม้ว่าในรอบรองชนะเลิศแรมซีย์จะไม่สามารถลงเล่นได้ก็ตามเพราะติดโทษห้ามลงแข่งขันจากการได้ใบเหลืองจากรอบ 8 ทีมสุดท้ายก่อนหน้านั้นหน้า 21 ต่อจากหน้า 1, กล้าที่จะฝัน โดย โต้ บ้านแหลม. "ลุ้นแชมป์ยูโร 2016". ไทยรัฐปีที่ 67 ฉบับที่ 21349: วันจันทร์ที่ 4 กรกฎาคม พ.ศ. 2559 แรม 15 ค่ำ เดือน 7 ปีวอก
# แอดัม จอห์นสัน
อดัม จอห์นสัน  เกิดเมื่อวันที่ 14 กรกฎาคม 1987 นักฟุตบอลชาวอังกฤษ ปัจจุบันเล่นกับซันเดอร์แลนด์ เล่นตำแหน่งปีกขวา ปีกซ้าย (ถนัดเท้าซ้าย)
แหล่งข้อมูลอื่น

Adam Johnson profile at the Manchester City website

[http://www.premierleague.com/page/PlayerProfile/0,,12306~33301,00.html  Premier League profile